תשוקה רעה
בשבוע הראשון אחרי לכתה, שרדתי; שמועות טיפטפו אלי בינות לימים; התפלים, השקופים; בכל זיכרון בפניה ראיתיה מכווצת מתשוקה; רוקדת עם זרים במיטות שונות; ונסעתי רחוק; ועכשיו התאווה: אני הולך בארץ חולית; והשמש מסמאת את עיני; הפסדתי; אין לך דבר לתת לי כדי לנחם; ועכשיו התאווה, עזה כשאול; בוערת מלחכת כל פינה ירוקה; תשוקה רעה; חמדה לגופך, חומו, עדינותו; חלקת צווארך; השיער המתארך והולך; שפתיים רכות; אני נושא ונותן כדי להיות לצידך; לגעת בך; משאת נפש; לחבוק את כולך, לחוש; את שפתי בך, אותך; אותך, אותך; את לא תדעי מה נוראה; בשבוע הראשון אחרי לכתה, שרדתי; 